**E l ő t e r j e s z t é s**

# Somlóvecse Önkormányzata Képviselő-testületének

**2017. június 22 -i rendkívüli, nyilvános ülésére**

**Tárgy**: **Döntés települési önkormányzatok rendkívüli önkormányzati támogatása pályázat benyújtásáról**

**Előadó:** Molnár Károlyné polgármester

**Készítette:** Molnár Viktória pénzügyi előadó

**Tisztelt Képviselő-testület!**

A belügyminiszter és a nemzetgazdasági miniszter pályázatot hirdetett a Magyarország 2017. évi központi költségvetéséről szóló 2016. évi XC. törvény 3. melléklet 1.7. pont és a III.1. pont szerinti „ a megyei önkormányzatok rendkívüli támogatására és a települési önkormányzatok rendkívüli önkormányzati támogatására a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására nyílik lehetőség pályázat benyújtására. A pályázatot folyamatosan, de legkésőbb 2017. szeptember 30. napjáig lehet benyújtani.

Költségvetésünk jelenlegi helyzetét, eddigi, és várható kiadásainkat figyelembe véve erősen indokolt fenti pályázat benyújtása.

Fő indokok között szerepel többek között a Devecseri Központi Háziorvosi Ügyeletet Fenntartó Társulás részére a 2016. évi pénzeszközátadás kifizetés teljesítésének hiánya, ez a kötelezettség 2017. évre is fennáll. Továbbá a Somló-környéki Többcélú Kistérségi Társulás is jelezte hivatalunk felé, hogy az idei évben egyösszegben kéri átutalni a belső ellenőrzés, tagdíj és házi segítségnyújtás feladatokra előírt összegeket. Háziorvosi Ügyelet ellátására a 2017. évre fizetési felszólítással jelenleg még nem rendelkezünk.

Az összegek a mellékelt táblázatban megtekinthetők:

1. Az önkormányzat (működési célú) tartozásai az igazgatási feladatok ellátása tekintetében az igénylés benyújtásakor – tagdíj, belső ellenőrzési díj
2. Az önkormányzat működési célú szállító tartozásai a szociális alapellátással összefüggésben az igénylés benyújtásakor – házi segítségnyújtás
3. Az önkormányzat működési célú szállítói tartozásai az egészségügyi alapellátási feladattal összefüggésben az igénylés benyújtásakor – háziorvosi ügyelet

|  |  |  |  |  |  |
| --- | --- | --- | --- | --- | --- |
| **Kibocsátó neve** | **Szolgáltatás azonosítása** | **Bizonylat sorszáma** | **Felhasznált összeg** | **Kiállítási időpontja** | **Fizetési határidő** |
| Somló-környéki Többcélú Kistérségi Társulás | igazgatási feladatellátás | 4092/2017. | 107.000 Ft | 2017.02.01. | 2017.02.28. |
| Somló-környéki Többcélú Kistérségi Társulás | szociális feladatellátás | 4092/2017. | 342.090 Ft | 2017.01.16. | 2017.02.28. |
| Devecser Központi Háziorvosi Ügyeletet Fenntartó Társulás | háziorvosi ügyelet | 3042/2017. | 90.240 Ft | 2017.01.27. | 2017.02.01. |
| **Összesen:** |  |  | **539.330 Ft** |  |  |

Kérem a tisztelt Képviselő-testületet, hogy az alábbi határozati javaslatot megtárgyalni, véleményezni, illetve elfogadni szíveskedjenek az idei költségvetés zavartalan végrehajtása érdekében.

/2017.( .) határozat

Somlóvecse Önkormányzatának Képviselő-testülete úgy dönt, hogy a Magyarország 2017. évi központi költségvetéséről szóló 2016. évi XC. törvény 3. melléklet 1.7. pont és a III.1. pont szerinti „ a megyei önkormányzatok rendkívüli támogatására és a települési önkormányzatok rendkívüli önkormányzati támogatására a települési önkormányzatok működőképességének megőrzésére vagy egyéb, a feladataik ellátását veszélyeztető helyezet elhárítására pályázatot kíván benyújtani az alábbiak szerint:

1.) A Képviselő-testület pályázati alcélként a települési önkormányzatok rendkívüli önkormányzati támogatása a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítását jelöli meg 539.330,- Ft összegben.

2.) A Képviselő-testület felhatalmazza a polgármestert, hogy a pályázatot az ebr42 önkormányzati információs rendszerben benyújtsa.

Kérem a tisztelt Képviselő-testületet, hogy az alábbi határozati javaslatot megtárgyalni, véleményezni, illetve elfogadni szíveskedjenek az idei költségvetés zavartalan végrehajtása érdekében.

Nagyalásony, 2017. június 21.

 Tisztelettel:

Molnár Károlyné

 polgármester